BG    BG BG 
BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 18.9.2008 г. 
SEC(2008) 2445 
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
Придружаващ  документ  към 
 
СЪОБЩЕНИЕ  НА КОМИСИЯТА  ДО ЕВРОПЕЙСКИЯ  ПАРЛАМЕНТ , СЪВЕТА , 
ЕВРОПЕЙСКИЯ  ИКОНОМИЧЕСКИ  И СОЦИАЛЕН  КОМИТЕТ  И КОМИТЕТА  
НА РЕГИОНИТЕ  
 
Многоезичието : преимущество  за Европа  и  
обща  отговорност   
 
   
ОБОБЩЕНИЕ  НА ОЦЕНКАТА  НА ВЪЗДЕЙСТВИЕТО   
 
   
{COM(2008) 566 окончателен } 
{SEC(2008) 2443}  
{SEC(2008) 2444} 
Настоящият  доклад  е обвързващ  само  за службите  на Комисията , участвали  в 
подготовката  му, и не предопределя  окончателната  форма  на което  и да е от решенията , 
които  Комисията  ще вземе  
BG 2   BG ОБОБЩЕНИЕ  НА  ОСНОВНИТЕ  ПОЛОЖЕНИЯ  
Докладът  за оценка  на въздействието  представя  настоящото  положение  по отношение  
на политиката  в областта  на многоезичието  и предлага  по-активни  действия  в тази 
област . Той придружава  предложението  за съобщение  на Комисията  „Многоезичието : 
преимущество  за Европа  и обща  отговорност “ (№ 2008/EAC/004 в програмата  за дневен  
ред).  
Езиковото  многообразие  е отдавнашна  определяща  характеристика  на Европейския  
съюз , чиито  500 милиона  граждани  говорят  23 различни  официални  езика  наред  с 60 
други  езика , на които  се говори  сами  в специфични  региони  или от специфични  групи , 
без да се броят  над 300-те различни  езика , които  имигрантите  ни пренасят  със себе си. 
Смята  се, че понастоящем  в границите  на Европейския  съюз  живеят  представители  на 
поне  175 националности . Потоците  от мигранти  само  допълват  вече съществуващия  
пъзел  от национални  и културни  малцинства . В този контекст  взаимодействието  между  
носителите  на различни  езици  през последните  години  непрекъснато  се увеличава  
поради  засилената  вътрешноевропейска  мобилност , миграционните  потоци  от трети  
страни  и глобализацията . Тази  тенденция  вероятно  ще продължи  и ще се задълбочи  
през следващите  години . На този фон двата  проблема , на които  се обръща  внимание  в 
настоящата  оценка  на въздействието , са1: 
(1) Владеенето  на чужди  езици  продължава  да е недостатъчно . Европейците  все още 
не владеят  два други  езика  освен  майчиния , какъвто  беше  призивът  на Съвета  от 
Барселона ; 
(2) Европейските  граждани , компании  и доставчици  на услуги  не са напълно  наясно  
нито  с преимуществата , нито  с предизвикателствата , произтичащи  от езиковото  
многообразие  в Европа .  
Формулирането  на проблема  се основава  на данни  и мнения , получени  в резултат  от 
действията , последвали  двете  предишни  съобщения  относно  многоезичието2 (2007 г.) и 
в течение  на 9-месечния  процес  на допитване  (2007—2008 г.). 
В предишните  съобщения  за многоезичието  и за езиковото  многообразие  бе набелязана  
програма  от действия  за периода  до 2006—2007 г. и бе отправен  призив  за преглед  и 
евентуални  допълнителни  действия . Осъществената  през 2007 оценка  на напредъка  и 
изпълнението  показва , че въпреки  наличието  на данни  за напредък  (особено  при 
изучаването  на езици  в основното  и средното  образование ), изпълнението  следва  да 
продължи  и да бъде  активизирано  в посока  на учене  през целия  живот , като се обърне  
изключително  сериозно  внимание  на изучаването  на езици  извън  класната  стая и на 
езиковото  многообразие  в местната  заобикаляща  среда .  
                                                 
1 Институционално  многоезичие  (т.е. езиците , използвани  от Европейската  комисия , при 
вътрешната  ѝ комуникация  и при комуникацията  ѝ с гражданите : публикации /писмени  
преводи /устни  преводи ) е извън  обхвата  на настоящата  оценка  на въздействието  и свързаните  
инициативи  на равнище  политика . Макар  че институционалното  многоезичие  се занимава  с 
езици , то се отнася  до различна  проблематика , цели  и варианти , поради  което  беше  взето  
решение  те да не бъдат  смесвани . 
2 COM(2003) 449 окончателен , COM(2005) 596 окончателен , COM(2007) 554 окончателен /2 
BG 3   BG Що се отнася  до процеса  на допитване , по следните  мнения  беше  постигнато  съгласие  
от страна  на държавите -членки , европейските  институции  и заинтересованите  страни :  
Относно  обхвата  на политиката  в областта  на многоезичието :  
• Езиковото  и културно  многообразие  се възприема  като отколешна  
характеристика  на европейското  общество : повечето  хора  го оценяват , като 
признават  нуждата  то да бъде  управлявано  умело  и предпазливо . За 
мнозинството  отговорили  привилегироването  на един  единствен  език не е 
вариант .  
• Езикова  политика , която  насърчава  само  изучаването  на официалните  езици  
на ЕС, е твърде  ограничителна  за днешното  общество , в което  гражданите  и 
пребиваващите  лица  говорят  в ежедневието  си на множество  различни  
езици .  
• Изучаването  на езици  трябва  да бъде  поставено  в перспективата  на процес , 
който  протича  през целия  живот .  
• Многоезичието  е въпрос  с многосекторен  обхват , който  влияе  върху  
конкурентоспособността  и европейското  гражданство , и който  следва  да 
бъде  интегриран  в редица  други  политики  освен  сферата  на образованието . 
• Насърчаването  на езиковото  многообразие  не трябва  да се стреми  да 
запазване  на езиците  като цел сама  по себе си. Напротив , трябва  да се 
наблегне  на диалога  между  езици  и общности .  
• Всеки  гражданин  има нужда  от различен  набор  от езикови  умения , което  
зависи  от личните  интереси  и от мястото , където  човек  живее , а така също  и 
от семейството  и професионалната  среда . 
Относно  методите : 
• Държавите -членки  и Комисията  следва  да разработят  езикова  политика , 
която  способства  за езиковото  многообразие  и насърчава  съществуването  на 
благоприятна  за езиците  среда , посредством  разширяване  на избора  от 
преподавани  езици , оценяване  и полагане  на усилия  за запазване  на 
езиковите  умения  на гражданите  им и стимулиране  на последните  да 
изучават  повече  езици .  
• Изучаването  на езици  през целия  живот  е от ключово  значение  за 
придобиване  на езикови  умения : начало  в ранна  възраст , запазване  на 
мотивацията  през образователния  цикъл  и първоначалното  обучение  и 
продължаване  с изучаването  на езици  в по-нататъшния  живот . 
• Изучаването  на езици  извън  класната  стая следва  да бъде  използвано  по-
добре  посредством  подобряване  на достъпа  до мултимедийни  продукти , 
виртуална  или физическа  мобилност  и културен  обмен . Изучаването  на 
езици  по този начин  дава резултати , като позволява  на хората  да учат  когато , 
където  и както  предпочитат  и като дава възможност  на хора  с различен  
произход  да общуват , да откриват  и да сравняват  различни  нагласи . 
BG 4   BG • Местните  общности , доставчиците  на услуги  и компаниите  следва  да имат  
предвид , че често  обслужват  граждани  и клиенти , които  говорят  различни  
езици , и следва  да разработят  стратегии , за да отговорят  на тези езикови  
нужди . 
Добавената  стойност  на новото  съобщение  ще бъде : 
• да продължи  усилията  в посока  на владеене  на майчиния  език плюс  два други , като 
посочи  по-ясно  областите  и целевите  групи , които  изостават  (учениците  от 
професионалното  обучение , ниско  квалифицираните  хора  в зряла  възраст  и 
мигрантите ) и на които  не е било  обърнато  достатъчно  внимание  в предишните  
съобщения . 
• да постави  многоезичието  в по-широкия  контекст  на процеса  за „Растеж  и трудова  
заетост “ чрез повишаване  на осведомеността  относно  предимствата  на езиковото  
многообразие  и тяхното  влияние  върху  междукултурния  диалог . В този контекст  
многоезичието  също  се явява  компонент  на външните  политики  на ЕС, както  беше  
посочено  наскоро  на срещата  на високо  равнище  на Евромед  по въпросите  на 
културата3. 
• да интегрира  многоезичието  в имащите  отношение  политики  на европейско  равнище  
и да работи  в партньорство  с държавите -членки  и заинтересованите  страни , така че 
да гарантира , че е налице  общо  разбиране  за целите  и че те се изпълняват  на най-
подходящото  равнище . 
Следователно  двете  основни  цели  на политиката  в областта  на многоезичието  са: 
(1) да се направи  възможно  гражданите  да владеят  два други  езика  освен  майчиния  
(накратко : „майчин  език плюс  два други  езика “) 
(2) да се повиши  осведомеността  на европейското  общество  относно  езиково  
многообразие , като това многообразие  се превърне  в преимущество  за 
междукултурния  диалог  и конкурентоспособността .  
Що се отнася  до изпълнението , първата  оперативна  цел ще се отнася  до това 
многоезичието  да бъде  неотклонно  насърчавано  във всички  гореспоменати  европейски  
политики , като се използва  подход  на повсеместно  интегриране  на многоезичието  и 
като се оползотворява  по най-добрия  възможен  начин  предоставяната  от 
съществуващите  европейски  програми  финансова  подкрепа . В съответствие  с принципа  
на субсидиарност  държавите -членки  са най-важните  действащи  лица  при вземането  на 
решения  по тези въпроси , а някои  заинтересовани  страни  (доставчици  на образование , 
социални  партньори , медии , местни  власти , и т.н.) са от особено  значение  при 
изпълнението . Следователно  втората  оперативна  цел ще се отнася  до работата  в 
партньорство  с държавите -членки  и заинтересованите  страни , и подпомагането  им 
                                                 
3 Заключения , постигнати  на третата  конференция  на министрите  на културата  от страните  
от Евро -средиземноморското  партньорство , Атина , 29—30 май 2008 г.; изявление  на 
председателството , направено  на конференцията  Новите  парадигми , новите  модели  и 
културата  във външните  отношения  на ЕС, Любляна , 13—14 май  
http://www.mzz.gov.si/si/zunanja_ politika/kulturno_sodelov anje/nove_paradigm e_novi_modeli_kultur
a_v_zunanjih_odnosih_eu/.   
BG 5   BG при постигането  на общите  цели  и при възприемането  на подхода  за повсеместно  
интегриране  на многоезичието  на тяхното  равнище .  
За постигането  на тези цели  бяха  разгледани  различни  варианти :  
(1) Да не бъдат  предприемани  по-нататъшни  действия  по отношение  на държавите -
членки  и да не се прибягва  до стратегическо  използване  на програмите  на ЕС 
(повсеместно  интегриране  на многоезичието ) 
(2) Да се използват  регулаторни  инструменти  (препоръка ) 
(3) Да се използва  отвореният  метод  на координация : публикуване  на съобщение  на 
Комисията , с което  се начертава  пътят  за сътрудничество  с държавите -ченки , и 
което  е одобрено  от останалите  европейски  институции . Повсеместното  
интегриране  на многоезичието  в съществуващите  програми  и инициативи  на ЕС. 
След  сравняване  на силните  и слабите  страни  на горепосочените  варианти  генерална  
дирекция  „Образование  и култура “ реши  да предложи  вариант  3, който  би позволил  на 
Комисията  — в сътрудничество  с държавите -членки  и заинтересованите  страни  — да се 
заеме  с набелязаните  предизвикателства , пред  които  е изправено  многоезичието , и да 
намери  подходящи  отговори . Този  вариант , който  отразява  и по-точно  очакванията  на 
държавите -членки  и на заинтересованите  страни , спазва  принципа  на субсидиарност  и 
би представлявал  най-подходящата  отправна  точка  за повишаване  на осведомеността  
относно  предизвикателствата  и проблемите , и за осъществяването  на истински  
напредък  в тяхното  решаване . 
Що се отнася  до начина , по който  многоезичието  следва  да бъде  насърчавано  чрез 
политиките  и програмите  на Комисията , вариантът  с програма  за допълнителни  
разходи , насочена  към многоезичието  беше  отхвърлен , тъй като многоезичието  е 
напречна  цел, включена  в твърде  различни  по характер  политики  (образование , 
култура , медии , трудова  заетост , социално  приобщаване , научни  изследвания ...) и 
оказването  на съдействие  за тези политики  извън  присъщата  им определяща  среда  не 
изглежда  нито  подходящо , нито  водещо  до конкретни  резултати . Следователно  
подходът  за повсеместно  интегриране  на многоезичието  в имащите  отношение  
политики  и програми  на Комисията  се оказва  най-обещаващият  отговор . Сред  тези 
програми  основните  са: всички  компоненти  на програмата  за учене  през целия  живот , 
предоставяната  посредством  структурните  фондове  подкрепа  за езиково  обучение , 
подкрепяните  от генерална  дирекция  „Правосъдие , свобода  и сигурност “ 
интеграционни  езикови  курсове  за имигранти , програмите  „Младежта  в действие “ и 
„Граждани  за Европа “, подкрепяните  от програмата  „Култура “ литературни  преводи , 
програмата  „Медии “, програмата  за изследвания  и информационни  технологии . 
В светлината  на направени  коментари , предвид  ограниченото  поле  за директни  
действия  от страна  на Комисията  и в зависимост  от решимостта , с която  държавите -
членки  и заинтересованите  страни  ще изпълняват  препоръчаната  стратегия , вероятно  е 
избраният  вариант  да има следното  икономическо  и социално  въздействие : 
• Икономическо  въздействие : посредством  влиянието  на езиковите  умения  върху  
възможностите  за намиране  на работа  и конкурентоспособността , вероятно  е 
определената  в съобщението  нова  стратегия  да окаже  положително  въздействие  
върху  международната  търговия  и трансграничните  инвестиции , технологичното  
BG 6   BG развитие  и иновациите , количеството  и качеството  на работните  места , 
международни  отношения .  
• Социално  въздействие : вероятно  е стратегията  да има положително  въздействие  
върху  социалното  приобщаване , както  и върху  управлението  и участието  на 
гражданите , тъй като наличието  на езикови  умения  е предпоставка  за 
междукултурен  диалог . 
Що се отнася  до разходите : на равнище  Комисия  изпълнението  на препоръчаните  в 
съобщението  действия  няма  да доведе  до увеличение  на бюджета . То ще е насочено  
към по-успешното  оползотворяване  на съществуващите  в областта  на насърчаването  на 
многоезичието  програми , като по-специално  се гарантира : 
• един  по-строен  подход  (т.е. предаването  на едно  издържано  послание  в подкрепа  на 
езиковото  многообразие , обръщане  на внимание  на езиковите  въпроси  при проекти  и 
инициативи ) 
• по-изразено  полезно  взаимодействие  между  държавите -членки  (т.е. подпомагането  
им при изпълнението  на общите  цели  посредством  инициативи  на Комисията  и 
обмен  на добри  практики ).  
Що се отнася  до държавите -членки : в съответствие  с вече приетите  цели  на ЕС, като 
например  целта  от Барселона  „майчин  език плюс  два други  езика “, съобщението  ще 
препоръча  на държавите -членки  общи  и оперативни  цели  и ще предложи  начини  за 
тяхното  постигане , като същевременно  изпълнението  остава  в сферата  на 
компетентност  на държавите -членки . Залегналият  в съобщението  на Комисията  общ 
принцип  е да се предприемат  действия  в близост  до гражданите , като се вземат  предвид  
езиковите  нужди  по места  и като се обединяват  ресурсите  на бизнеса , гражданското  
общество  и местните  власти  по начин , който  позволява  най-ефективното  им 
използване . 
Що се отнася  до мониторинга : може  да бъде  използвана  вече съществуващата  
междуведомствена  група  по въпросите  на многоезичието , така че да се гарантира  
координиран  подход  с Комисията , а чрез намеса  на равнище  програми  (тематични  
приоритети , бюджет  за подготовка  и дейности  в областта  на многоезичието , адекватно  
ниво  на мониторинг , и т.н.) многоезичието  да бъде  интегрирано  в съответните  
европейски  програми  и инициативи . Последващи  действия  по отношение  на 
държавите -членки  ще бъдат  осъществявани  в рамките  на работна  група  на висши  
представители  на държавите -членки , която  се основава  на съществуващата  работна  
група  по езиците . За да остане  политиката  в областта  на многоезичието  в центъра  на 
вниманието  и за да се гарантира  периодичен  преглед  на напредъка  по нея, Комисията  
ще препоръча  европейските  институции  да отделят  в дневния  си ред през годината  
определено  време  за обсъждания  в тази област . Що се отнася  до Съвета , Комисията  ще 
препоръча  включването  на многоезичието  в постоянния  дневен  ред на Съвета  по 
образование .  
Комисията  ще актуализира  редовно  наличните  показатели  и ще разгледа  възможността  
за финансиране  на проучвания  в по-слабо  изследвани  области  (като бизнеса  и 
доставчиците  на услуги ). Що се отнася  до интегрирането  на многоезичието  в други  
политики , Комисията  следва  да направи  необходимото , при оценката  на съответните  
програми  и политики  на ЕС, да се отдава  дължимото  внимание  на езиковите  въпроси . 
BG 7   BG Комисията  ще насърчава  държавите -членки  и заинтересованите  лица  да включват  
езиците  като пункт  от оценката  на политиките  и стратегиите  на тяхното  равнище . През  
2012 г. Комисията  ще проведе  общ преглед  на напредъка  и ще докладва  на 
Европейския  парламент  и на Съвета  за натрупания  опит . За тази цел, държавите -членки  
ще бъдат  приканени  да докладват  до края  на 2011 г. за постигнатия  от тях напредък .